Drie in ’n ry vir Keniaan Morris Gachaga | Netwerk24
Drie in ’n ry vir Keniaan Morris Gachaga
Deur Annchen Nel 19 Mei 2019 10:09
Die Keniaanse kampioen Morris Gachaga. oor.Foto: Tobias Ginsberg
Morris Gachaga van Kenia en Abdallah Mande van Uganda het die laaste paar kilometer in die middestad sy aan sy gehardloop, maar niks of niemand kon Gachaga keer om sy driekuns te behaal nie.
Hy het aan die bopunt van Breëstraat die wensaluut begin gee en ’n mens het amper gedink hy het te vroeg begin feesvier.
Maar hy het met ’n laaste versnelling sy derde agtereenvolgende titel verower in ’n wentyd van 33 minute 38 sekondes en R30 000 verdien.
Hy het met ’n laaste versnelling sy derde agtereenvolgende titel verower in ’n wentyd van 33 minute 38 sekondes en R30 000 verdien.
Gachaga het skitterend gehardloop. Hy het nog onlangs aan die Parys-marathon deelgeneem en sommige kenners het gemeen sy bene sou tam wees.
Mande was tweede in 33:39 en die Suid-Afrikaner Stephen Mokoka derde in 33:50. Elroy Gelant het sesde geëindig.
Die Keniaanse vrou Brilliant Kipkoech het die roeterekord van 38:25 verbeter met ’n nuwe tyd van 38:05.
Die wedloop is in ideale, koel, mistige toestande beslis.
Stella Chesang van Uganda, wat van die beginpunt in Milnerton die pas aangegee het, het tweede geëindig in 38:09. Degitu Azamiraw van Ethiopië het derde klaargemaak in 38:11. Die Suid-Afrikaner Irvette van Zyl was vyfde in 39:22.
* Die OneRun is deel van die landwye Runyourcity-reeks. Johannesburgers kan op 24 September in hul stad hardloop en Durbaniete se beurt is op 13 Oktober. Albei die wedlope is oor 10 km.
Meer oor: Kenia | Uganda | Kaapstad | Padwedlope
Keniane seëvier in One Run in Kaapstad